**Porvoo 1.8.2021**

**tuomari: Juutilainen Saija**

Sininen

NARTUT

JUNIORILUOKKA

Tähtitaian Olet Häikäisevä FI53513/20

10 kk, kauniisti puhutteleva oikealinjainen juniori, riittävä ryhdikäs juniori, jolla hyvä rungon luusto, vahva tyypillinen rakenne. Vahvat käpälät. Oikealinjainen pää, hyvä ilme ja purenta, sopivan tyylikäs niska. Kaunis tasainen väri, hyvä karvan laatu, vielä hieman löysyyttä edessä, sujuva sivuaskel, riittävästi ryhtiä ja luonnetta, mallikas tähän ikään.

JUN ERI1 SA PN2 VASERT

NUORTENLUOKKA

Bangbang FI14028/20

19 kk, komea nuori narttu, hyvä runkoinen, erinomainen etuosa, voimakas takaosa, hyvä pään pituus, ilme, täysi purenta. Hyvä hännän asento, sopivan tiivis etuosa, kaunis väri, tyylikäs, ryhdikäs sivuaskel.

NUO ERI1 SA PN1 SERTI ROP

Musta / harlekiini

UROKSET

AVOINLUOKKA

Takamanttelin Batman EJ20338/19

2,5 v, voimakas ja riehakas nuori uros, jolla tilava runko, oikeat mittasuhteet, vahva luusto. Eturintaa saisi olla jo enemmän, vahvat käpälät, riittävät kulmaukset edessä ja takana. Voimakas pää ja ilme, hyvä pigmentti ja purenta, tyylikäs tasainen väritys, hyvä karvanlaatu. Hyvä luonne, tarvitsee tottumusta ja liikkeet saavat vakiintua ja sujuvoitua.

AVO EH1

NARTUT

AVOINLUOKKA

Taikamanttelin lumikuningatar EJ20332/19

2,5 v, sulava runkoinen, oikealinjainen, erittäin jäntevä, hyvä raajaluusto ja käpälät, lupaava eturinta. Kovin niukat takakulmaukset. Hyvä pää, ilme, purenta ja huulilinja. Riittävä niskankaari, lyhyt lantio, tasainen väritys, hyvä hännän asento. Hieman kerivät etuliikkeet, vaatimaton taka-askel, hieman takakorkea, hieno luonne ja käytös.

AVO EH1

Keltainen / tiikerijuovainen

UROKSET

AVOINLUOKKA

Edendane’s Rocky Steps FI16969/19

2 v, komea nuori uros, jossa yhdistyy tyyli ja voima, lupaava eturinta, hyvä luusto ja käpälät, hieman jyrkkä lantio. Hyvä pää, ilme, purenta, voimakas huulilinja, kaunis niska, hyvä häntä. Tasainen väri, liikkuu riittävällä ryhdillä, taka-askel saa voimistua, ihana koko.

AVO ERI1 SA PU1 SERTI VSP

NARTUT

AVOINLUOKKA

Edendane’s Sally Brown FI34014/18

3 v, laadukas, linjakas narttu, tilava runko, hyvä luusto ja rakenne. Hyvin kaunislinjainen pää, hyvä purenta, tyylikäs niska, kaunis tasainen väri, sujuva sivuaskel. On hieman tönäkkä, mutta säilyttää ylälinjan ja hännän asennon. Hyvä luonne, hieno rodun malli.

AVO ERI1 SA PN1 SERTI ROP